Dansk Limousineforening tilbyder

6 dages busrejse til 

Strasbourg, Alsace, Luxembourg  & Rhinen
EU Parlamentet i Strasbourg
Domkirken i Strasbourg
Vinruten i Alsace
Skibshæveværk
     To super limousine besætninger
                 To kanal- og flodsejladser
Gode hoteller

Strasbourg er værtsby for Europaparlamentet, Europarådet og Den Europæiske Menneskerettighedsdomstol. Byen kaldes også Europas hovedstad. Den gamle bydel med kanaler og bindingsværkshuse er charmerende, og domkirken er et enestående bygningsværk. Strasbourg ligger ved Rhinen og har en stor og betydningsfuld indlandshavn.
Alsace er Frankrigs østligste provins og grænser op til Rhinen og Tyskland. Grænseprovinsen har haft en omtumlet fortid, hvor den skiftevis har været under tysk og fransk herredømme. Både fransk og tysk kultur har sat tydelige spor i sproget, arkitekturen, madkulturen og levevisen.
Alsace kaldes også Frankrigs have, da området overalt byder på stor og fredfyldt naturskønhed. I middelalderbyerne med bindingsværk, balkoner og pelargonier åbenbares en arkitektonisk skønhed og romantik fra en svunden tid. Mod vest hæver Vogeserne sig med deres smukke, skovklædte silhuet, og vinmarkerne omkranser småbyerne, hvor de højt værdsatte hvidvine fra Alsace dyrkes og fremstilles. I september og oktober høstes druerne, og en liflig duft af vin breder sig over småbyerne.
Nogle af de hårdeste kampe under de to verdenskrige fandt sted i Alsace. Mange steder ses mindesmærker, skyttegrave og krigskirkegårde fra begge krige.

[image: Besøg Strasbourg - Rejseguider Frankrig][image: 10 bedste seværdigheder i Strasbourg: Den store byguide (2026)][image: Alsacevine – Lex]1. dag	Udrejse gennem Tyskland                                                                          Dagens kørsel 970 km
Start med bus kl. 05.30 fra Elkjærhøjevej 10, 7190 Billund. Med bussen går turen nu sydover. Vi har en lang busdag foran os, men med hjælpechauffør, kaffe og rundstykker, sangbogen og godt samvær bliver det en dejlig rejsedag.
Ind under aftenen ankommer vi til byen Kehl nær Strasbourg. Indkvartering på hotel og aftensmad på restaurant 200 meter fra hotellet.


2. dag	Strasbourg og Europaparlamentet
Efter morgenmaden på hotellet begynder dagens program. Vi kører til Strasbourgs gamle bydel, hvor vi besøger Strasbourg Domkirke – en sjælden skønhed i både størrelse og udsmykning. Kirken stammer fra 1200-tallet, og tårnet på 142 meter var i mange år Europas højeste.
Herefter tager vi på en kanaltur gennem Strasbourg. Undervejs passerer vi Europaparlamentet, Menneskerettighedsdomstolen og Europarådet, “Palace of Europe”. Vi sejler gennem den gamle bydel Petite France med sine charmerende bindingsværkshuse og passerer også en sluse.
Frokosten nydes i parlamentsbygningen i Strasbourg, hvorefter medlem af Europa-Parlamentet Asger Christensen tager imod os i Europaparlamentet. Han viser rundt i den imponerende bygning og fortæller om sit arbejde i EU. Der vil være mulighed for samtale og debat om EU samt en mere generel snak om EU.
Sidst på dagen kører vi retur til hotellet i Kehl til aftensmad og overnatning.


Dag 3	Vinruten i Alsace
Alsace er lig med hvidvin, som kommer i høje, slanke flasker. I mere end 2.000 år har man dyrket vin her, og vinene er kendt for deres høje kvalitet. Omkring 15.000 ha vinmarker ligger på syd- og østsiden af Vogeserne i et smalt bånd, der snor sig over 170 km gennem en perlerække af små, yndige vinbyer. Vinproduktionen beskæftiger ca. 100.000 mennesker.
Vi kører mod Colmar og begynder dagsturen ad vinruten. Dagens første besøg er kirken Église Saint-Pierre-et-Paul i Bennwihr. Byen Bennwihr blev jævnet med jorden under kampene i 1944, og den nyopførte kirke er et interessant besøg med sin fine kunstudsmykning.
Herefter følger vi vinruten nordpå. Den lille middelalderlandsby Riquewihr har alt, hvad hjertet kan begære af romantik. Byens smukke bindingsværkshuse stammer fra 1400- til 1700-tallet, og byen har gennem tiderne forenet arkitektur med verdensberømte vine. Den dag i dag rummer Riquewihr utallige vinproducenter med egne smagslokaler og udsalg. Byen er omkranset af en særdeles velbevaret bymur med smukke byporte fra 1500-tallet, og det føles som at gå rundt i et friluftsmuseum i den gamle by.
Næste stop er middelalderbyen Ribeauvillé, hvor vi spiser frokost. Byen byder på bindingsværksidyl i særklasse. De maleriske gader er i sommerhalvåret smukt dekoreret med blomster, og de fine renæssancepladser er prydet med elegante fontæner. Middelalderen virker fortsat levende i byens gamle centrum. En del af byens middelalderforsvar er stadig intakt med rester af bymuren og forsvarstårnet Tour des Bouchers.
I dette smukke område besøger vi en vingård, hvor vi ser produktionsanlægget og vinkælderen samt smager 3–4 vine. Der vil være mulighed for at købe flasker med hjem.
Turen fortsætter nordpå ad vinruten til Molsheim, hvorefter vi kører til hotellet i Kehl til middag og overnatning.
[image: ][image: Inclined plane Saint-Louis Arzviller | Landmarks and monuments]Dag 4	Skibshæveværk og besætningsbesøg		                                 Dagens kørsel 330 km
Turen går nu ind over Vogeserbjergene. Undervejs kommer vi til det store ingeniørprojekt Plan Incliné de Saint-Louis-Arzviller. Marne–Rhin-kanalen blev anlagt i årene 1838–1853 som en vandvej gennem Vogeserne. Projektet var imidlertid udfordret af en højdeforskel på 44,55 meter, som oprindeligt blev udlignet ved hjælp af 17 sluser. Dette var både tidskrævende og dyrt, og i 1969 blev det nye hæve- og sænkeanlæg indviet. Anlægget erstatter de 17 sluser, og vi besøger dette imponerende ingeniørprojekt.
Herefter fortsætter vi mod byen Nancy til besætningsbesøg og frokost hos den franske topbesætning GAEC du Patural – Troncy. GAEC du Patural regnes blandt de bedste besætninger i Frankrig, og ved den seneste hundyrauktion i Frankrig blev den suverænt dyreste kvie solgt herfra. Der vil desuden være mulighed for at se flere afkom efter den for tiden måske hotteste franske tyr i Danmark, NYLON. Besætningen består af 80 køer.
Herefter kører vi videre til byen Luxembourg i staten Luxembourg, hvor der er middag og overnatning.

Dag 5	Besætningsbesøg og flodsejlads på Rhinen
Vi kører nu til Luxembourgs måske bedste limousinebesætning, Biren, hos André og Tom. Her ser vi besætningen med xx køer og nyder frokosten, inden turen fortsætter mod Koblenz. Byen ligger, hvor bifloden Mosel løber ud i Rhinen ved Deutsches Eck.
Eftermiddagen tilbringes på en flodbåd, der sejler os gennem en af Europas mest interessante flodstrækninger. Øvre Mellem-Rhindal dækker en ca. 65 km lang strækning langs Rhinen mellem Koblenz og Rüdesheim – et område, der i 2002 blev optaget på UNESCOs verdensarvsliste på grund af den sjældne kombination af geologiske, historiske, kulturelle og industrielle mindesmærker. Området er desuden kendt for sine fremragende vine fra vindistriktet Rheingau samt sin betagende natur.
Rhinen har gennem årtusinder fungeret som en vandbåren motorvej for handel og færdsel. I dette område levede Johannes Gutenberg, som revolutionerede kommunikationen i den vestlige verden med bogtrykkerkunsten. Vi hører sagnet om Lorelei, ser idylliske bindingsværkshuse i de gamle byer og bevæger os i landskaber, hvor nonnen Hildegard von Bingen levede – i dag bl.a. kendt fra Anne Lise Marstrand-Jørgensens roste roman.
Indkvartering på hotel i Koblenz med middag og overnatning.

Dag 6	Hjemrejse					Dagens kørsel 800 km
Dagen begynder med tidlig morgenmad, hvorefter vi sætter os i bussen og påbegynder hjemrejsen. Der venter en dejlig lang dag med samvær og god snak i bussen. Vi holder de nødvendige pauser undervejs og forventer at være retur i Billund først på aftenen.
FAKTA OM REJSEN





Tilmelding muligt fra 21, februar 08.00: 
Meget gerne via www.molsrejser.dk/limousine 
Eller til Søren Grunnet tlf. 2346 6821

Vi forventer, at turen ret hurtigt er udsolgt, så vær klar med tilmelding den 21. februar. 

Napoli er rent historisk en af verdens mest interessante gastronomiske identiteter. Herfra stammer retter og begreber, der til tider forveksles med hele den italienske nations. Pasta og pizza udsprang af begrebet streetfood, og de excellente råvarer fra Vesuvs frugtbare lavamarker skabte sammen med Middelhavets fiskerigdom grundlag for adelens helt overdådige menuer.
Fra vort 4* hotel helt inde i byens pulserende hjerte udforsker vi Napolis gastronomiske suverænitet og går under overfladen i det sanserige og kreative miljø.
 
Rejsen er ikke en normal turistrejse, og programmet styrer behændigt udenom de gængse turistseværdigheder. Den bedste måde at forstå Napoli på er gennem ganen. Den gastronomiske tradition er en historie uden ende, en historie der går tilbage til grækerne og eksploderer i mødet med andre kulturer. Goethe var dybt betaget af Napoli i 1787, her 225 år senere er der ingen grund til at være mindre fascineret. Byen var Europas 3. største by i 1700 og 1800 tallet efter London og Paris, og har været hovedstad for både spanske og franske imperier.
 
To danske rejseledere er med på hele turen, nemlig Italienskender Bo Rosasco samt forfatter og slowfood-ekspert Rie Boberg, der har boet i Italien i årtier. Dertil medvirker en fuldblods napolitansk kok, en kender af det napolitanske gadekøkken og det franskinspirerede Monzú- køkken. 
Alt dette er inkluderet:
· 6 nætter på 4* hotel i det ældste og inderste centrum.
· 7 frokoster og 5 middage på udvalgte restauranter og spisesteder.
· Oplæg og fokus på mangfoldigheden mellem streetfood, små køkkener og fornemme middage.
· Besøg og entréer som beskrevet i programmet.
· Møde med napolitanske kokke og specialister fra streetfood til det franskinspirerede Monzú- køkken.
· Sejltur til øen Ischia med besøg og middag af de berømte hule-kaniner.
· Busudflugt i Napolibugten til Vico Equenze med besøg hos producenten af osten Provolone Monaco.
· Flybillet t/r til Napoli.
· Bus transfer til hotellet og lokaltransport i Napoli som led i programmet.
· To danske rejseledere på hele rejsen.
· Drikkepenge under besøg/måltider, hvor gruppen optræder samlet.
· Kompendie til alle deltagere.
Napolis beliggenhed har gjort byen til et af de bedste forrådskamre med excellente råvarer fra Vesuvs lavamarker og Middelhavets fiskerigdom. Mens adelen og feudalherrerne spiste sig ihjel, opfandt folket streetfood, som går helt tilbage til 1500 tallet og nogle af Italiens mest spiste retter i dag, pizza og pasta, så dagens lys.
Napoli er dog ikke kun kulinariske traditioner, det er også en moderne heksekedel, hvor mange af Italiens problemer er samlet. Af ilden opstår heldigvis fugl Føniks, og vi skal undersøge om ikke Napoli er på rette kurs. Har byen rettet sig siden en dommer blev valgt til borgmester? Vi dykker ned i Napolis undergrund, også bogstaveligt – og prøver at forstå hvorfor napolitanerne er så kreative, både når det gælder kunst og kriminalitet.
 
Vi skal møde kokke og producenter, vi skal spise streetfood og fine middage. Vi skal møde folk, der kan fortælle os om Napolis rolle i fortid og nutid. Vi skal høre napolitansk musik, indbegrebet af byens poetiske åre. En dag tager vi på udflugt til øen Ischia, der ligger 1 time ud for Napoli, hvor man ikke levede af fisk, men af kød. Her skal vi spise de berømte hule-kaniner og besøge et uhyggeligt kloster. Vi skal se hvordan den fantastiske ost Provolone Monaco bliver produceret på en udflugt til Vico Equenze. Først og fremmest skal vi dog rundt i Napolis gader, besøge byens markeder, drikke Kristus vidunderlige tårer fra Vesuv, nyde duften af napolitansk kaffe og spise byens verdensberømte kager.
 


Gå tilbage Gå til forsiden 
Torsdag, 9. april 
Vi flyver fra Kastrup til Rom og fortsætter derfra til Napoli.
Efter ankomsten til vores hotel, der er centralt beliggende i byen, holder vi en uformel samling, hvor kursuslederne fortæller om tankerne bag kurset og præsenterer byens historie.
Om aftenen bevæger vi os ind i det nærliggende, folkelige ”Quartieri Spagnoli”, hvor de spanske soldater blev indkvarteret i 1500 tallet. Her skal vi spise på et ligeså folkeligt trattoria, hvor tingene går hurtigt og vi straks møder det kaotiske Napoli, så vi kan blive fortrolige med ”omgangstonen” i denne by. 

Fredag, 10. april
Vi skal have en fornemmelse af byen Napoli, og en byvandring leder os på opdagelse i gaderne, hvor vi ser sporene fra byens storhedstid, dengang det var en af Europas vigtigste byer.
Derefter skal vi møde en af Napolis fineste specialister i det historiske napolitanske køkken, den legendarisk Antonio Tubelli i hans lille bottega/butik, hvor han vil fremtrylle nogle af disse retter for os. Vi holder en samling i hans butik, hvor han fortæller om baggrunden for ”la cucina napolitana”, det klassiske napolitanske køkken.
Bagefter bevæger vi os hen til Napolis ældste kvarter, decumanus kvartererne, som de hed under grækerne, hvor vi skal spise på en litterær café og høre napolitansk musik. 

Lørdag, 11. april
Et af de mest kendte og folkelige markeder hedder Mercato Pignasecca. Her skal vi se på de råvarer, som er tilgængelige for de napolitanske husmødre. Vi går gennem markedet og op til funiculare-banen Montesanto, som vi tager op til kvarteret Vomero. Herfra er der udsigt over hele Napoli. 
Vi besøger museet San Martino, hvor man kan vælge, om man vil nyde udsigten, se på skibe, julekrybber, vogne eller malerisamlingen. Vi kan ikke nå det hele, men hver kan nyde det, de mest har lyst til. Vi tager funicularen ned igen til Pignasecca-kvarteret, hvor vi spiser frokosten i et af Napolis berømteste pizzeriaer: ”Da Attilio”. Efter byvandringen spiser vi frokost på en lokal restaurant..
Sidst på eftermiddagen går vi selv en tur forbi Teatro S. Carlo gennem Il Palazzo Reale og hen til aftenens restaurant, det historiske lokale Umberto, hvor vi får lov til at være med til forberedelse af den berømte påskekage Pastiera. Mens den er i ovnen, spiser vi Zuppa Maritata, - en ret, som kom til Napoli med spanierne og som har sit navn af ”ægteskabet” mellem grønsager og kød.

Søndag, 12. april
Vi bliver hentet på hotellet om morgenen af vores og kørt sydpå i bus til en lille by, der ligger oppe over Vico Equense. på vejen langs Napolibugten ser vi vulkanen Vesuv trone over hele området. I Vico Equense skal vi se fremstillingen af Provolone del Monaco, en af Italiens mest berømte oste, som bliver lavet med samme teknik som mozzarella, nemlig ved at strække ostemassen. Ostemagerne har også en lille restaurant, hvor vi vil indtage frokosten. Inden vi kommer så langt, vil der blive tid til at besøge landsbyens kirke.
Efter frokost tager vi den lokale bus ned af bjerget og nyder nogle af Vico Equenses mange udsigtspunkter. Efter en kop kaffe går turen med toget, Circumvesuviana, der kører rundt om Vesuv tilbage til Napoli.
Om aftenen er der tid på egen hånd til at udforske spisestederne i centrum. De der har lyst kan følges med rejselederne til et "Tripperia" i Pignasecca-kvarteret. 

Mandag, 13. april 
I dag besøger vi et nyt kvarter, nemlig det meget folkelige Sanitá-kvarter. Programmet står i napolitanernes tro og overtros tegn. Sammen med en guide skal vi gå en tur i Borgo dei Vergine, hvor vi ser de barokke paladser, besøger kirken Basilica di S.M. della Sanità og ser de fascinerende San Gaudiose-katakomber. Bagefter skal vi besøge den meget særprægede kirkegård Cimitero delle Fontanelle og høre mærkelige historier om adopterede kranier, ødelagte bryllupper og lottotal, der bliver sendt fra himlen…Vi spiser i kvarterets lokale trattoria.
Eftermiddagen er til fri disposition, hvor man kan gå ud og opleve andre af Napolis spændende seværdigheder i det gamle centrum, smage lokale delikatesser, gå marked, café eller blot hvile lidt ud på hotellet.
Om aftenen har vi aftensmad på egen hånd, og rejselederne står igen til rådighed med et forslag til spisested; denne gang en menu baseret på de berømte tomater pomodorino del piennolo del Vesuvio, som kun dyrkes på Vesuvs skråninger, og som har det særlige kendetegn, at de kan opbevares ophængte i meget lang tid. 

Tirsdag, 14. april
Noget af det meget karakteristiske og særegne ved Napoli er, at man inde i den gamle bydel kan gå på gader, der ligger samme sted, som dengang grækerne boede i byen, - og hvor også de romerske soldater har marcheret. Dette sætter vi nærmere fokus på denne formiddag, hvor vi også kommer ned i udgravningerne ”Scavi di San Lorenzo”. Efter byvandringen spiser vi frokost på en lokal restaurant.
Om aftenen spiser vi ligeledes lokalt i byen og senere møder vi igen Antonio Tubelli og Tommaso Mattei, der fortæller om det aktuelle Napoli lige nu, politisk - og hvordan de ser på fremtiden. Tubelli har sine bestemte meninger og er tidligere fagforeningsmand, mens Tommaso qua sin alder repræsenterer ungdommen. Begge er de meget aktive i Slow Food bevægelsen. 

Onsdag, 15. april
I dag tager vi tidligt fra hotellet ned til havnemolen, hvor vi tager båden til øen Ischia, der ligger ca. 20 km ude i Napolibugten. 
Øen Ischia er af vulkansk oprindelse og især kendt for sin kurbadsaktivitet med varmt mineralrigt vand fra den vulkanske undergrund, der blev benyttet allerede i de romerske badeanstalter.  Bjerget Monte Epomeo er øens højeste punkt, og vi har kunnet se Ischia fra flere af fastlandets udsigtspunkter.
Vi skal udforske en speciel delikatesse, som Ischia lokalt er kendt for. Vi ser opdrættet af den berømte hule-kanin, der trives i huler på øen. Vores frokostrestaurant er berømt for at tilberede netop denne kanin i en særlig ret ”Il Focolare”. Efter frokost vil der blive tid på egen hånd, og her kan man evt. gå op og besøge det gamle fæstningsanlæg.
Vi sejler tilbage til Napoli sidst på eftermiddagen og går direkte til et vinudsalg/enoteca i nærheden af havnen. På vejen dertil ser vi den berømte borg ”Castel dell’Ovo”, der ligger nær havet og er en af Napolis mest kendte seværdigheder. På enoteket får vi en vinsmagning af campanske vine og lidt at spise.

Torsdag, 16. april
Hjemrejsedag.
Efter morgenmaden på hotellet pakker vi bagagen i bussen og kører igen op til lufthavnen udenfor Rom og flyver hjem til Kastrup Lufthavn.


Ret til ændringer i programmet forbeholdes
Gå tilbage Gå til forsiden 

Fysik: almindeligt godt gående og selvhjulpen.
Der indgår kortere spadsereture i programmet.
Minimum 35 deltagere.

Ikke inkluderet: Drikkevarer, øvrige måltider, øvrige entréer, drikkepenge og private forsikringer.
Hoteller: 
Alle 3 hoteller er 3-4 stjernede hoteller
15. – 18. Sept.
KEL KO 1A Hotel
www.kelko1a-hotel.de
18. – 19. Sept
Hotel Parc Belle-Vue, Luxembourg
www.hotelparcbellevue.lu
19. – 20. Sept.
Mercure Hotel Koblenz
www.mercurehotelkoblenz.de 

Ret til mindre ændringer i programmet forbeholdes.







 


 







Rejsen pris		               Kr. 9.500,-
Enkeltværelsestillæg               Kr. 1.900,-



INKLUDERET I REJSEN
· Kørsel i moderne turistbus
· Kyndig dansk rejseleder på hele rejsen
· Dansk/fransktalende rejseleder på hele turen
· 5 x overnatning på hotel
· 5 x morgenmad
· 5 x aftensmad
· 4 x frokost
· Besøg i EU Parlamentet i Strasbourg
· Møde med EU-parlamentariker Asger Christensen
· Kanaltur i Strasbourg
· Besøg i Strasbourg Domkirke
· Kørsel ad vinruten i Alsace
· Besøg i kirken i Bennwihr
· Besøg i vinbyerne Riquewihr og Ribeauvillé
· Vingårdsbesøg
· Besøg ved skibshæveværket Plan Incline St. Louis
· 2 limousine besætningsbesøg
· Sejltur på Rhinen
· Dansk, tysk, fransk og Luxembourg moms
· Bidrag til Rejsegarantifonden

Grangård Allé 28    7300 Jelling  

